Here is a page extracted from Wikipedia that may contain CSS, HTML, and a lot of unformatted text.

Title: كانديدا رويال
Content: كانديدا رويال (Candida Royalle) (15 اكتوبر 1950 - 7 سبتمبر 2015) ممثلة ومخرجة ومنتجة بورنوجرافية امريكية ، اسمها الحقيقى كانديس ماريون ڤادالا (Candice Marion Vadala) و أسرتها من اصول أيرلندية وبريطانية و إيطالية

نشأتها 

اتولدت كانديدا رويال يوم 15 اكتوبر 1950 فى مدينة نيو يورك فى ولاية نيو يورك الامريكية ، ودرست فنون المزيكا والرقص فى المدرسة العليا للفنون والتصميم فى مدينة نيو يورك وبعد كده كملت دراستها للفنون دى فى جامعة ولاية نيو يورك

شغلها 

فى سنة 1975 دخلت كانديدا رويال فى مجال البورنوجرافيا ومثلت اكتر من 70 فيلم بورنوجرافى أهمهم Analist و Carnal Haven و Love Secrets و Liquid Lips و Liberations of Honeydoll Jones و The Starlets و Pizza Girls و Pro-Ball Cheerleaders و Olympic Fever و Hot Rackets و Sunny و Blue Ecstasy و Studio Of Lust و Three Daughters

كانديدا رويال كانت بتكتب مقالات دورية فى المجلات البورنوجرافية المشهورة زى High Society و Cheri

فى سنة 1984 أسست كانديدا رويال شركة Femme Productions لإنتاج الأفلام البورنوجرافية ، و كان الهدف الأساسى للشركة دى هو أن الأفلام البورنوجرافية اللى بتنتجها تكون سبب فى علاج أى مشاكل جنسية عند أى اتنين متجوزين بيتفرجوا عليها . وده خلى عدد كبير من الدكاترة الاستشاريين والمعالجين فى مجال الصحة الجنسية يشيدوا بكانديدا رويال لأنها اعتبرت شغلها فى مجال البورنوجرافيا رسالة وطريقة لعلاج المشاكل الجنسية عند الناس مش لمجرد المتعة والإثارة وبس

فى سنة 1989 مضت كانديدا رويال على وثيقة تحديث صناعة البورنوجرافيا ، وبعد كده بقت الخطيب العام و محاضرة فى مؤسسة سميثسونيان البحثية (Smithsonian Institute) وفى المجلس العالمى لعلم الجنس وفى جامعات كتيرة

فى سنة 2004 أصدرت كانديدا رويال كتاب How to Tell a Naked Man What to Do

كانديدا رويال كانت عضو فى American Association of Sexuality Educators, Counselors and Therapists (المنظمة الامريكانيه لمدرسين الجنس واستشاريين ومعالجين الامراض الجنسية) وكمان عضو مجلس إدارة مؤسس لمنظمة Feminists for Free Expression (نسويات حرية التعبير) ، ده غير عضويتها لمنظمة XRCO ومنظمة AVN المتخصصين فى تقييم مجال البورنوجرافيا

فى سنة 2014 ابتدت كانديدا رويال فى إنتاج فيلم While You Were Gone: The Untold Story of Candida Royalle عن سيرتها الذاتية إلا أنه ماكملش فى حياتها ، لكن الورثة بتوعها قرروا يكملوه علشان يتم إصداره فى اقرب ميعاد ممكن

وفاتها 
فى يوم 7 سبتمبر 2015 ماتت كانديدا رويال فى بيتها فى مدينة ماتيتوك فى ولاية نيو يورك نتيجة مضاعفات مرض سرطان المبيض

مصادر

لينكات برانيه 
 
 

ممثلات بورنوجرافيات
مخرجات بورنوجرافيات
منتجات بورنوجرافيات
موديلات عريانة
ممثلات شبقيات
مدرسين للجنس
ناشطين امريكان
نسويين امريكان
كاتبات امريكيات
امريكان ايرلنديين
امريكان بريطانيين
امريكان طليان
مرضى السرطان
وفيات من سرطان المبيض
ممثلات بورنوجرافيات من مدينة نيو يورك
ممثلات بورنوجرافيات من ولاية نيو يورك
ممثلات بورنوجرافيات امريكيات